The Ramones

Ramones bola americká punková kapela z New Yorku, USA, mnohými označovaná ako prvá punková kapela vôbec. Vznikli v roku 1974, v Queense v New Yorku. Každý z členov kapely mal svoje meno ukončené pseudonymom „Ramone“, spoločným priezviskom, ktoré ako falošné používal Paul Mc Cartney z the Beatles pri ubytovaní sa v hoteloch (Johnny Ramone). Za 22 rokov svojej existencie skupina vystúpila na 2 263 koncertoch, ich rozlúčkový koncert sa uskutočnil dňa 6. augusta 1996 v Hollywoode, Los Angeles v klube The Palace. V priebehu nasledujúcich rokov došlo k úmrtiu všetkých jej štyroch zakladajúcich bývalých členov: speváka Joeya Ramona, gitaristu Johnnyho Ramona, basgitaristu Dee Dee Ramona a pôvodného bubeníka Tommyho Ramona.
Skupina Ramones aj napriek slabšiemu komerčnému úspechu patrí medzi najvplyvnejších predstaviteľov punkového hnutia v Spojených štátoch a v Spojenom kráľovstve. Jediným albumom od tejto kapely, ktorý bol certifikovaný zlatom bola výberovka s názvom "Ramones Mania".. Po rokoch je dôležitosť tejto skupiny rockovú históriu zdôrazňovaná zo strany mnohých recenzentov, nachádza sa napríklad aj v zozname 50 najvýznamnejších umelcov všetkých čias, ktorý zverejnil hudobný magazín "Rolling Stone"., ich koncertný album "It's Alive" (1979) je na tretej priečke zoznamu 25 najlepších koncertných albumov všetkých čias, televízna stanica VH1 dala The Ramones do zoznamu stovky najlepších hardrockových umelcov. V roku 2002 bola podľa časopisu "Spin" kapela Ramones označená za druhú najlepšiu skupinu všetkých čias (na prvom mieste sa umiestnili iba legendárni The Beatles). 
Dňa 18. marca 2002 boli Ramones uvedení do Rokenrolovej siene slávy.
História.
70-te roky.
Prvá zostava kapely Ramones na začiatku 70-tych rokov bola: Jeffrey Hyman na bicie, John Cummings na gitare a Douglas Colvin - basgitara a spev. Ako prvý s menom Ramone prišiel Douglas("Dee Dee"), pretože Paul McCartney sa v hoteloch zapisoval ako "Paul Ramone". Ostatní ho nasledovali, Jeffrey ako "Joey Ramone" a John ako "Johnny Ramone".
Čoskoro si Dee Dee uvedomil, že nemôže naraz spievať aj hrať na basgitare a preto sa Joey stal spevákom. Tým pádom Ramones potrebovali nového bubeníka. Stal sa ním Tamás Erdélyi ako "Tommy Ramone". V tejto zostave nahrala skupina svoje prvé tri radové albumy, rovnomenný Ramones, Leave Home a Rocket to Russia. Neskôr, unavený z koncertovania Tommy kapelu opustil ale aj naďalej bol jej producentom. Nahradil ho Marc Bell ako "Marky Ramone".
80-te a 90-te roky.
V roku 1983 Markyho vyhodili, kvôli jeho čoraz väčším problémom s alkoholom a nahradil ho Richard Reinhardt ako "Richie Ramone". V tomto období zároveň Dee Dee naspieval niektoré piesne Ramones (väčšinou 2 na album). Richie odišiel v roku 1987 po tom, čo s Ramones nahral tri albumy. Nahradil ho (dočasne) bubeník Blondie Clem Burke ako "Elvis Ramone". Neskôr sa Marky vrátil, už čistý a nahradil Elvisa. Na konci 80. rokov odchádza Dee Dee, namiesto neho prichádza Christopher Ward, známy ako CJ Ramone. Ten, podobne ako jeho predchodca, naspieval niektoré piesne Ramones, a na koncertoch spieval Dee Deeho piesne. V roku 1993 vydáva skupina album Acid Eaters, ktorý je zložený výhradne z coververzií piesní od rôznych interpretov. Rok po vydaní posledného albumu ¡Adios Amigos! sa skupina rozpadla.
Vnútorné napätie.
V Ramones vždy bolo isté napätie hlavne medzi Joeym a Johnnym najmä kvôli ich politickým názorom. Joey bol vášnivý liberál a Johnny mal zas konzervatívne názory. Ďalej tu bola ďalšia konfrontácia, pretože Johnny bol vždycky fascinovaný nacistami a Hitlerom a Joey (židovského pôvodu) bol často terčom útokov. Ich vzťah sa ešte viac zhoršil, keď Johnny prebral Joeymu frajerku Lindu, s ktorou sa neskôr oženil. Pesnička „The KKK Took My Baby Away“ , ktorú napísal Joey je častokrát vnímaná ako inšpirovaná touto udalosťou. V skutočnosti však pieseň bola napísaná skôr, než sa Joey dozvedel o vzťahu Johnnyho a Lindy. Johnny a Joey spolu odvtedy údajne neprehovorili. Paradoxne práve oni dvaja vydržali ako jediní v skupine po celý čas.
Rozpad.
V roku 1995 Joeymu diagnostikovali rakovinu. V posledných rokoch jeho života sa venoval Jóge a zdravo sa stravoval. Ich posledné vystúpenie bolo nahrané a vydané pod názvom We're Outta Here. V tomto vystúpení účinkovali popri Ramones aj: Eddie Vedder zo skupiny Pearl Jam, Tim Armstrong a Lars Frederiksen zo skupiny Rancid a Chris Cornell (vtedy ešte v skupine Soundgarden).
V roku 2002 boli uvedení do Rock´n´Roll Hall of Fame. Na slávnosti Johnny, Tommy, Marky a Dee Dee hovorili v mene kapely. Johnny požehnal Georgea Busha a ameriku, Dee Dee si zagratuloval a poďakoval sám sebe, o dva mesiace zomrel po zlatej dávke heroínu. Tommy prípísal CJ-ovi zásluhu na mladosti skupiny. Marky poďakoval Johnnymu a Tommymu. Green Day hrali na tejto slávnosti pesnicky Teenage Lobotomy a Blitzkrieg Bop ako poctu Ramones.
V lete 2004 bol uvedený dokumentárny film . Johnny Ramone zomrel skoro presne vtedy keď bol film uvedený, na rakovinu prostaty.
Členovia.
Neskorší členovia.
Producent Phil Ramone nikdy nebol členom.